Anarhistliku filosoofia otseseid mõjusid kirjandusteadusele on raske tuvastada, samas ei saa anarhismi mõju ka täielikult eitada, seda ennekõike pärast "antropoloogilist pööret" esilekerkinud uute paradigmade juures. Postkolonialism, ökokriitika, feminism ja paljud teised uued suunad kirjandusteaduses on alguse saanud 1960. aastate radikaalsest mõtlemisest, mida on suures osas mõjutanud ka anarhistlik teooria ja praktika. Nende uute paradigmade üheks iseloomulikumaks siduvaks  omaduseks on antiautoritaarasus - vastuseis senistele rõhuvatele ning diskrimineerivatele suhtumistele ja hierarhilistele süsteemidele. Paljud nn uute suundade teoreetikud on endale teadvustamata anarhistlikel seisukohtadel.